એ વાત પણ એટલી જ સ્પષ્ટ છે કે, બિહારમાં નીતિશ કુમાર એકલે હાથે સરકાર ચલાવી શકે તેટલા સક્ષમ નથી. તેમને રાજ્યમાં સરકાર ચલાવવા BJP અથવા RJDની મદદ લેવી જ પડશે. આ સ્થિતિમાં શું નીતિશ કુમાર ત્રીજા મોર્ચાનો વિકલ્પ વિચારશે કે કેમ તે પણ જોવું રહ્યું. રાજકીય ગણિત મુજબ નીતિશ કુમાર, રામવિલાસ પાસવાન અને ઉપેન્દ્ર કુશવાહાના સાથે મળ્યા બાદ જે સમીકરણ બને છે તે મુજબ બિન-યાદવ, ઓબીસી અને મહાદલિત સાથે મળીને રાજ્યમાં કુલ 38 ટકા વોટ બેન્ક બને છે.